57. ΠΡΟΕΔΡΙΚΟ ΔΙΑΤΑΓΜΑ υπ’ αριθ.7 της 14/22 Ιαν.1986 (ΦΕΚ Α΄5) Σύσταση νέων κλάδων και μονίμων οργανικών θέσεων προσωπικού στα Νομαρχιακά Ταμεία της Χώρας (Ν.Π.Δ.Δ., Ν.Δ.3620/1956). Έχοντας υπ’ όψη: 1.Τις διατάξεις του άρθρ. 24 παρ. 5 του Νόμ. 1558/1985 (ΦΕΚ 137, τ.Α΄ / 26.7.1985), «Κυβέρνηση και κυβερνητικά όργανα»  2.Την 917/13.11.1985 γνωμοδότηση του Συμβουλίου της Επικρατείας και με πρόταση των Υπουργών Προεδρίας της Κυβέρνησης, Εσωτερικών και Δημοσίας Τάξης και Οικονομικών, αποφασίζουμε: Άρθρ.1.-α)Συνιστάται σε κάθε Νομαρχιακό Ταμείο της Χώρας, νέος Κλάδος ΑΤ1 Διοικητικού, που περιλαμβάνει μία θέση με βαθμούς 8ο-4ο. Οι ανωτέρω θέσεις προστίθενται στην οργανική σύνθεση του μονίμου προσωπικού των Νομαρχιακών Ταμείων. Προσόν διορισμού στον εισαγωγικό βαθμό 8ο, του Κλάδου ΑΤ1 Διοικητικού, ορίζεται το πτυχίο οποιουδήποτε τμήματος Νομικής Σχολής ημεδαπού Πανεπιστημίου ή της Ανωτάτης Σχολής Οικονομικών και Εμπορικών Επιστημών ή της Παντείου Ανωτάτης Σχολής Πολιτικών Επιστημών ή Ανωτάτης Βιομηχανικής Σχολής ή ισότιμο πτυχίο Σχολής της ημεδαπής ή αλλοδαπής, αντίστοιχης ειδικότητας. β)Επίσης συνιστάται στα Νομαρχιακά Ταμεία της Χώρας, πλην των, Άρτας, Αχαίας, Θεσσαλονίκης και Τρικάλων, νέος Κλάδος ΑΡ8 Μηχανολόγων Ηλεκτρολόγων, που περιλαμβάνει μία θέση για κάθε Νομαρχιακό Ταμείο, διαβαθμισμένη με βαθμούς 9ο-6ο. Οι ανωτέρω θέσεις προστίθενται στην οργανική σύνθεση του μονίμου προσωπικού των Νομαρχιακών Ταμείων. Προσόν διορισμού στον εισαγωγικό 9ο βαθμό του Κλάδου ΑΡ8 Μηχανολόγων Ηλεκτρολόγων, ορίζεται το πτυχίο Μηχανολογίας ή Ηλεκτρολογίας ΤΕΙ ή πτυχίο ισότιμης Σχολής της ημεδαπής ή αλλοδαπής αντίστοιχης ειδικότητας. Άρθρ.2.-1.Συνιστώνται στα Νομαρχιακά Ταμεία οι παρακάτω μόνιμες οργανικές θέσεις προσωπικού του Κλάδου ΜΕΙ Διοικητικού, οι οποίες προστίθενται στις ήδη προβλεπόμενες από τις διατάξεις του άρθρ.1 του από 8/13.5.1957 Β.Δ/τος “περί ορισμού και διαρθρώσεως θέσεων προσωπικού των κατά το Ν.Δ.3620/1956 Νομαρχιακών Ταμείων”, (ΦΕΚ 84, τ.Α΄/1957) και του Β.Δ.51/1970 “περί συστάσεως τακτικών θέσεων παρά τοις Νομαρχιακοίς Ταμείοις κατ’ εφαρμογήν του Ν.Δ.169/1969” (ΦΕΚ 13τ.Α΄/1970), όπως κατωτέρω: α)Μία θέση με βαθμούς 10ο-6ο, Κλάδου ΜΕΙ Διοικητικού, στα Νομαρχιακά Ταμεία Αρκαδίας, Βοιωτίας, Γρεβενών, Δράμας, Έβρου, Ευρυτανίας, Ηρακλείου, Θεσπρωτίας, Καρδίτσας, Καστοριάς, Κερκύρας, Κιλκίς, Κορινθίας, Λασιθίου, Λευκάδας Μεσσηνίας, Ξάνθης, Πέλλης, Πιερίας, Ροδόπης, Σάμου, Τρικάλων, Φθιώτιδας, Φλωρίνης, Φωκίδας, Χαλκιδικής, Χανίων και Χίου. β)Δύο θέσεις με βαθμούς 10ο-6ο, Κλάδου ΜΕΙ Διοικητικού στα Νομαρχιακά Ταμεία Αιτωλοακαρνανίας, Αργολίδας, Δωδεκανήσου, Ευβοίας, Ηλείας, Θεσσαλονίκης, Ιωαννίνων, Καβάλας, Κοζάνης, Κυκλάδων, Λαρίσης και Μαγνησίας. γ)Τρείς θέσεις με βαθμούς 10ο-6ο, Κλάδου ΜΕΙ Διοικητικού στο Νομαρχιακό Ταμείο Αττικής. 3.Προσόν διορισμού στον εισαγωγικό 10ο βαθμό του Κλάδου ΜΕΙ Διοικητικού ορίζεται το απολυτήριο λυκείου ή εξαταξίου γυμνασίου ή άλλου ισότιμου σχολείου. 